### | | | | --- | --- | | | | | --- | | **Byråd** 30. april 2019 Sagsnr. 710-2019-16497 Dok.nr. 710-2019-77983 Sagsbehandler DPJMH | | 51.                 Indkaldelse af stedfortræder - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BY |
| Lovgrundlag | Lov om kommunernes styrelse |

###

**SAGENS INDHOLD**

Byrådet skal i denne sag tage
stilling til, om betingelserne for at indkalde 1. stedfortræder for
byrådsmedlem Annemette Berg (A) er opfyldt.

Annemette Berg har meddelt, at hun af
helbredsmæssige årsager vil være forhindret i at varetage sine kommunale hverv
i en forventet periode af mindst en måned.

Når et byrådsmedlem meddeler, at
vedkommende på grund af sin helbredstilstand er forhindret i at varetage sine
kommunale hverv i en forventet periode af mindst en måneds varighed, skal
borgmesteren indkalde stedfortræderen til førstkommende byrådsmøde.

Det er Byrådet, der træffer
beslutning om, hvorvidt betingelserne for at indkalde stedfortræderen er
opfyldt. Byrådet må som udgangspunkt lægge byrådsmedlemmets egne oplysninger
til grund for beslutningen.

Den stedfortræder, der indkaldes,
er den, der ifølge Cirkeline Overgaard står øverst på stedfortræderlisten for den
pågældende kandidatliste. Janni Rasmussen står øverst på stedfortræderlisten
for Socialdemokratiet og er derfor blevet indkaldt til byrådsmødet 30. april
2019.

**VURDERING**

Annemette Berg oplyste 19. februar
2019, at hun af helbredsmæssige årsager forventede at være forhindret i at
varetage sine kommunale hverv frem til 1. marts 2019. Den 4. marts 2019
meddelte Annemette Berg, at hun fortsat ikke ville være i stand til at varetage sine
kommunale hverv, men forventede at være tilbage 18. marts 2019. Den 16. marts
2019 meddelte Annemette Berg, at hun af helbredsmæssige årsager vil være forhindret
i at varetage sine kommunale hverv på ubestemt tid.

Med
baggrund i ovenstående er det Borgmestersekretariatets vurdering, at
betingelserne for at indkalde 1. stedfortræder Janni Rasmussen er opfyldt.

Ud over
sit medlemskab af Byrådet er Annemette Berg formand for det særlige børn og
unge-udvalg, medlem af Kultur- og Fritidsudvalget, medlem af TV2 Østjyllands
repræsentantskab og stedfortræder for byrådsmedlem Øyvind Christiansen i
Folkeoplysningsudvalget.

Hvis Byrådet godkender, at
betingelserne for indkaldelse af stedfortræder er opfyldt, skal der tages
stilling til, hvem der varetager disse hverv i fraværsperioden.

For så
vidt angår det særlige børn og unge-udvalg, er det næstformanden i udvalget,
der fungerer som formand i formandens fraværsperiode, og stedfortræderen for
formanden bliver dermed næstformand i udvalget.

Det
betyder, at Tanja Jeppesen (V) i Emily Lauridsen fravær bliver fungerende formand for det
særlige børn og unge-udvalg, Cirkeline Madsen (A) bliver fungerende
næstformand.

Valggruppen har i henhold til
styrelsesloven meddelt, at Janni Rasmussen indtræder
i Kultur- og Fritidsudvalget og i TV2 Østjyllands repræsentantskab samt
varetager posten som stedfortræder for medlem Øyvind Christiansen i
Folkeoplysningsudvalget. Endvidere bliver Janni Rasmussen (A) stedfortræder
for Cirkeline Madsen i det særlige børn og unge-udvalg.

**ØKONOMI**

Stedfortræderen
oppebærer vederlag og godtgørelse efter samme regler som øvrige
byrådsmedlemmer.

Den
fungerende formand og den fungerende næstformand for det særlige børn og
unge-udvalg modtager henholdsvis formands- og medlemshonorar i funktionsperioden.

Det
fraværende medlem får udbetalt vederlag i henhold til § 30 i
vederlagsbekendtgørelsen.

**INDSTILLING**

Borgmesteren indstiller til Byrådet:

1.
At betingelserne for at indkalde 1. stedfortræder er opfyldt, og at
Janni Rasmussen indtræder som stedfortræder i Byrådet for Annemette Berg med
virkning fra 30. april 2019.

**BESLUTNING**